Sokulkos apskritis

Sokulkos apskritis () – apskritis šiaurės rytų Lenkijoje, Palenkės vaivadijoje. Apskrities centras – Sokulka. Apskritis ribojasi su Balstogės, Monkų, Augustavo apskritimis ir Gudija.

 Istorija 

Nuo VIII a. pr. m. e. iki XIX a. šiose vietovėse gyveno lietuviams artima baltų gentis – jotvingiai. Apie XV a. šias vietoves pradėjo kolonizuoti mozūrai ir lenkai. Nuo XIII a.-XIV a. iki 1795 m. priklausė Lietuvos Didžiosios Kunigaikštystės Trakų vaivadijai. Nuo 1795 m. iki 1807 m. priklausė Prūsijos karalystės Naujosios Rytų Prūsijos Balstogės departamentui. Nuo 1807 m. iki 1914 m. priklausė Rusijos imperijos Gardino gubernijai. Nuo 1914 m. iki 1919 m. priklausė Vokietijos imperijos Oberosto sričiai. Pagal 1920 m. liepos 12 d. Lietuvos ir Tarybų Rusijos taikos sutartį apskrities šiaurinės dalies valsčiai buvo priskirti Lietuvos Respublikai. Tokiu pačiu pavadinimu 1919–1939 m. egzistavo tarpukario Sokulkos apskritis. 1919–1939 m. priklausė Lenkijos tarpukario Balstogės vaivadijai. 1939–1941 m. priklausė Tarybų Sąjungos Baltarusijos TSR. 1941–1945 m. priklausė Trečiajam reichui.

Nuo 1945 m. priklauso Lenkijai. 1945–1999 m. priklausė Balstogės vaivadijai. 2005 m. lapkričio 25 d. patvirtintas Sokulkos apskrities herbas.

 Administracinis suskirstymas 

Apskrityje yra 10 valsčių:

 Valsčius  Tipas  Plotas, km²  Gyventojai (2006)  Centras Dambravos valsčius  miesto-kaimo  264,0  12 755  Dambrava Januvo valsčius  kaimo  207,8  4 427  Januvas Korycino valsčius  kaimo  117,3  3 524  Korycinas Krynkų valsčius  miesto-kaimo  165,9  3 423  Krynkos Kuznicos valsčius  kaimo  133,4  4 277  Kuznica Naujadvario valsčius  kaimo  120,9  2 927  Naujadvaris Sidros valsčius  kaimo  174,0  3 916  Sidra Sokulkos valsčius  miesto-kaimo  313,6  26 406  Sokulka Suchovolios valsčius  miesto-kaimo  255,9  7 350  Suchovolia Šudzialovo valsčius  kaimo  301,6  3 419  Šudzialovas

 Gyventojai 

Pagal 2005 m. birželio 30 d. surašymo duomenis:

Aprašymas Bendrai Moterys VyraiBendrai  73027  100%  36929  50,6%  36098  49,4%Miestai  27442  100%  14162  51,6%  13280  48,4%Kaimai  45585  100%  22767  49,9%  22818  50,1%

 Nuorodos 
 Sokulkos apskrities tinklalapis (lenk.)